b"\n_START_ARTICLE_\nLeucorrea\n_START_SECTION_\nFisiopatologia\n_START_PARAGRAPH_\nLa leucorrea no \xc3\xa9s una malaltia rellevant per\xc3\xb2 cal tractar-la per aconseguir erradicar l'exc\xc3\xa9s de fluix vaginal. Aquesta simptomatologia pot ser causada per un mecanisme de defensa natural de l'organisme davant de possibles infeccions. La fluix vaginal mant\xc3\xa9 l'equilibri qu\xc3\xadmic de la zona. _NEWLINE_Tamb\xc3\xa9, pot apar\xc3\xa8ixer abans de la menarquia.  _NEWLINE_Aquesta simptomatologia pot apar\xc3\xa8ixer durant l'embar\xc3\xa0s. Aix\xc3\xb2, \xc3\xa9s desencadenat per l'increment dels estrogens durant el proc\xc3\xa9s de gestaci\xc3\xb3. En els nadons femenins pot apar\xc3\xa8ixer a causa de la seva exposici\xc3\xb3 uterina als estrogens de la mare.\n_START_SECTION_\nDiagn\xc3\xb2stic\n_START_PARAGRAPH_\nEl diagn\xc3\xb2stic de leucorrea es duu a terme mitjan\xc3\xa7ant una bona anamnesi i una exploraci\xc3\xb3 f\xc3\xadsica acurada.\n_START_SECTION_\nAnamnesi\n_START_PARAGRAPH_\nL'anamnesi constar\xc3\xa0 de diferents preguntes relacionades amb la simptomatologia: increment de la fluix vaginal, aparici\xc3\xb3 de prurit, mala olor de la fluix vaginal, dispar\xc3\xa8unia, dolor pelvi\xc3\xa0, entre altres. Tamb\xc3\xa9, es preguntar\xc3\xa0 sobre les caracter\xc3\xadstiques de la fluix vaginal, quantitat, color, olor, aspecte i dies d'aparici\xc3\xb3. _NEWLINE_\xc3\x89s important preguntar sobre episodis de la vida com pres\xc3\xa8ncia d'algun avortament, exploraci\xc3\xb3 ginecol\xc3\xb2gica recent, tractaments amb antibi\xc3\xb2tics, anticonceptius, entre altres._NEWLINE_Els h\xc3\xa0bits higi\xc3\xa8nics de la dona tamb\xc3\xa9 s\xc3\xb3n importants en aquest cas. Cal preguntar si hi ha una bona higiene genital i si s'utilitzen tampons o compreses.\n_START_SECTION_\nExploraci\xc3\xb3 ginecol\xc3\xb2gica\n_START_PARAGRAPH_\nL'exploraci\xc3\xb3 ginecol\xc3\xb2gica s'ha de dur a terme al mateix moment, sense higiene genital pr\xc3\xa8via. HI ha diferents zones que cal explorar i diferents par\xc3\xa0metres a valorar. Les parts de la zona genital que s'exploraran s\xc3\xb3n: vagina,  perineu, c\xc3\xa8rvix i l'\xc3\xbater. _NEWLINE_Cal fer l'exploraci\xc3\xb3 ginecol\xc3\xb2gica en un lloc on s'afavoreixi la intimitat de la dona. La dona es col\xc2\xb7locar\xc3\xa0 en posici\xc3\xb3 ginecol\xc3\xb2gica o litotomia.\n_START_SECTION_\nVagina\n_START_PARAGRAPH_\nLa vagina \xc3\xa9s un \xc3\xb2rgans molt muscul\xc3\xb3s, ric en fibres de col\xc2\xb7l\xc3\xa0gena, i relativamentinnervat en comparaci\xc3\xb3 amb la vulva. La seva superf\xc3\xadcie est\xc3\xa0 colonitzada per m\xc3\xbaltiples esp\xc3\xa8cies bacterianes i fongs, que conviuen en l'ecosistema de la flora vaginal i on predominen les esp\xc3\xa8cies del g\xc3\xa8nere Lactobacillus, que li confereixen un pH baix. Aquesta aciditat impedeix l'entrada a l'organisme d'agents pat\xc3\xb2gens. La vagina, com les altres mucoses, necessita una certa humectaci\xc3\xb3, per la qual cosa produeix cont\xc3\xadnuament fluix vaginal.S'exploraran totes les parts de la vagina. Si cal, es pot prendre una mostra per analitzar.  Cal observar erosions, edemes o \xc3\xbalceres a tota la zona. \xc3\x89s rellevant observar les gl\xc3\xa0ndues de Sken i Bartholin.\n_START_SECTION_\nPerineu\n_START_PARAGRAPH_\nEl perineu \xc3\xa9s la regi\xc3\xb3 del cos per sota del diafragma pelvi\xc3\xa0 i entre les cuixes (concretament les tuberositats isqui\xc3\xa0tiques). \xc3\x89s una \xc3\xa0rea en forma de diamant a la superf\xc3\xadcie inferior del tronc, \xc3\xa9s travessat per uretra, pels \xc3\xb2rgans genitals i pel recte, amb l'anus. El perineu ha de ser llis i sense cap tipus d'erosi\xc3\xb3 o anomalia.\n_START_SECTION_\nC\xc3\xa8rvix\n_START_PARAGRAPH_\nLa c\xc3\xa8rvix \xc3\xa9s una porci\xc3\xb3 fibromuscular inferior de l'\xc3\xbater que es projecta dins de la vagina. Cal observar la posici\xc3\xb3, color, pres\xc3\xa8ncia d'erosions a la superf\xc3\xadcie i forma. Es poden prendre mostres per fer unes an\xc3\xa0lisis.\n_START_SECTION_\n\xc3\x9ater\n_START_PARAGRAPH_\nEst\xc3\xa0 situat entre la vagina i les trompes de Fal\xc2\xb7lopi i allotja la bl\xc3\xa0stula, que s'implanta a l'endometri, iniciant-se aix\xc3\xad la gestaci\xc3\xb3, que en l'esp\xc3\xa8cie humana dura uns 280 dies. Mitjan\xc3\xa7ant el tacte vaginal bimanual cal observar el grand\xc3\xa0ria, la seva mobilitat i posici\xc3\xb3 correcte.\n_START_SECTION_\nProves de laboratori\n_START_PARAGRAPH_\nDurant l'exploraci\xc3\xb3 es poden prendre mostres per analitzar el teixit, la pres\xc3\xa8ncia de virus i bacteris i les possibles anomalies. Les proves que es poden realitzar s\xc3\xb3n la citologia, colposc\xc3\xb2pia i bi\xc3\xb2psia. _NEWLINE_La citologia consisteix en l'an\xc3\xa0lisi de c\xc3\xa8l\xc2\xb7lules vaginals. Es valorar\xc3\xa0 el fluix vaginal. La colposc\xc3\xb2pia \xc3\xa9s l'observaci\xc3\xb3 de la c\xc3\xa8rvix uter\xc3\xad amb un microscopi que permet fer una exploraci\xc3\xb3 m\xc3\xa9s acurada del tracte genital inferior, \xc3\xa9s a dir, vagina, vulva i c\xc3\xa8rvix. I, finalment, la bi\xc3\xb2psia, \xc3\xa9s l'an\xc3\xa0lisi histol\xc3\xb2gic d'una mostra.\n_START_SECTION_\nTractament\n_START_PARAGRAPH_\nEl tractament de la leucorrea dependr\xc3\xa0 de la causa i si \xc3\xa9s una leucorrea fisiol\xc3\xb2gica o patol\xc3\xb2gica. En el primer cas, sol desapar\xc3\xa8ixer per si sola. En el cas de leucorrea patol\xc3\xb2gica caldr\xc3\xa0 detectar la causa i tractar-la.\n_START_SECTION_\nLeucorrea fisiol\xc3\xb2gica\n_START_PARAGRAPH_\nTot i aix\xc3\xad, hi ha tota una s\xc3\xa8rie de recomanacions generals d'h\xc3\xa0bits d'higiene personal que es poden dur a terme en la leucorrea fisiol\xc3\xb2gica i tamb\xc3\xa9, patol\xc3\xb2gica.. Per exemple, rentat vaginal amb aigua, evitar un exc\xc3\xa9s d'higiene. L'exc\xc3\xa9s d'higiene pot afavorir la colonitzaci\xc3\xb3 de la zona i un increment de la leucorrea. Evitar l'\xc3\xbas de tampons que tamb\xc3\xa9 afavoreixen les infeccions i portar roba no molt ajustada i de cot\xc3\xb3.\n_START_SECTION_\nLeucorrea patol\xc3\xb2gica\n_START_PARAGRAPH_\nLa leucorrea patol\xc3\xb2gica tindr\xc3\xa0 un tractament o un altre segons l'etiologia. Si la causa \xc3\xa9s una infecci\xc3\xb3 bacteriana caldr\xc3\xa0 tractar-se amb antibioter\xc3\xa0pia, abstin\xc3\xa8ncia sexual o \xc3\xbas de preservatiu si la dona no t\xc3\xa9 mol\xc3\xa8sties severes. El tractament amb antibi\xc3\xb2tic no s'ha de deixar encara que la simptomatologia ja no hi sigui. Si la causa \xc3\xa9s una Malaltia de transmissi\xc3\xb3 sexual (MTS) cal tractar la dona i la seva parella per possible contagi a la parella._NEWLINE_Una altra causa de la leucorrea \xc3\xa9s la pres\xc3\xa8ncia d'un cos estrany. En aquest cas, cal retirar el cos estrany i el fluix vaginal disminuir\xc3\xa0. Si la situaci\xc3\xb3 ha estat m\xc3\xa9s greu  i la infecci\xc3\xb3 \xc3\xa9s severa, tamb\xc3\xa9, caldr\xc3\xa0 iniciar tractament amb l'antibi\xc3\xb2tic adequat."